钦定古今图书集成/方舆汇编/边裔典/第052卷 > 晋
## 钦定古今图书集成/方舆汇编/边裔典/第052卷 > 晋

### 武帝泰康四年八月鄯善国遣子入侍假其归义侯按晋书武帝本纪云云

### 孝武帝太元七年车师鄯善朝于苻坚

按《晋书孝武帝本纪》，不载。按《苻坚载记》，车师前部
王弥寘、鄯善王休密驮朝于坚，坚赐以朝服，引见西
堂。寘等观其宫宇壮丽，仪卫严肃，甚惧，因请年年贡
献。坚以西域路遥，不许，令三年一贡，九年一朝，以为
永制。寘等请曰：“大宛诸国虽通贡献，然诚节未纯，请
乞依汉置都护故事。若王师出关，请为乡导。”坚于是
以骁骑吕光为持节、都督西讨诸军事，与陵江将军
姜飞、轻骑将军彭晃等配兵七万，以讨定西域。苻融
以虚耗中国，投兵万里之外，得其人不可役，得其地
不可耕，固谏以为不可。坚曰：“二汉力不能制匈奴，犹
出师西域。今匈奴既平，易若摧朽，虽劳师远役，可传
檄而定，化被昆山，垂芳千载，不亦美哉！”朝臣又屡谏
皆不纳。

按晋释法显《佛国记》，“法显昔在长安，慨律藏残缺，于
是遂以弘始二年岁在己亥，与慧景、道整、慧应、慧嵬
等同契，至天竺，寻求戒律。初发迹长安，度陇至干归
国夏坐。夏坐讫，前行至耨檀国，度养楼山，至张掖镇。
张掖大乱，道路不通。张掖王殷勤，遂留，为作檀越。于
是与智严、慧简、僧绍、宝云、僧景等相遇，欣于同志，便”
共夏坐。夏坐讫，复进到炖煌。有塞东西可八十里，南
北四十里。停一月馀，法显等五人随使先发，复与宝
云等别。炖煌太守李浩供给度沙河。沙河中多有恶
鬼热风，遇则皆死，无一全者。上无飞鸟，下无走兽，遍
望极目，欲求度处，则莫知所拟，唯以死人枯骨为标
帜耳。行十七日许，可千五百里，得至鄯善国。其地崎
岖薄瘠，俗人衣服，麤与汉地同，但以毡褐为异。其国
王奉法，可有四千馀僧，悉小乘学。诸国俗人及沙门
尽行天竺法，但有精麤。从此西行，所经诸国，类皆如
是，唯国国胡语不同，然出家人皆习《天竺书》、天竺语。
住此一月日，复西北行，十五日，到𠆿夷国。〈按此所记弘始二年

乃秦姚兴年号，晋安帝隆安四年也。兹附载于此。

===北魏===

### 太武帝太延元年六月鄯善国遣使朝献

太延三年三月《鄯善》国遣使朝献。

按：以上《魏书太武帝本纪》云云。

太延四年《鄯善》国遣其弟《素延耆》入侍。

按《魏书太武帝本纪》，“太延四年，鄯善王弟素延耆来
朝。”按《西域传》，“鄯善国都扜泥城，古楼兰国也，去代
七千六百里，所都城方一里，地多沙卤，少水草，北即
白龙堆路。至太延初，始遣使来献，四年遣其弟素延
耆入侍。”

按《伽蓝记》，“从吐谷浑西行三千五百里鄯善城，其城
立王，为吐谷浑所居。”今城内主是吐谷浑第二息宁
西将军，总部落三千，以御西胡。

太延五年四月《鄯善》国遣使朝献。

按：《魏书太武帝本纪》云云。

### 太平真君六年四月常侍成周公万度归乘传发凉州兵袭鄯善八月度归以轻骑至鄯善执其王真达诣京师

按《魏书太武帝本纪》云云。按《西域传》，“世祖平凉州，
沮渠牧犍弟无讳走保炖煌。无讳后谋渡流沙，遣其
弟安周击鄯善，王比龙恐惧欲降。会魏使者自天竺、
罽宾还，俱会鄯善，劝比龙拒之，遂与连战。安周不能
克，退保东城。后比龙惧，率众西奔且末，其世子乃应
安周。鄯善人颇剽劫之，令不得通，世祖诏散骑常侍
成”周公万度归乘传发凉州兵讨之。度归到炖煌，留
辎重，以轻骑五千渡流沙，至其境。时鄯善人众布野，
度归敕吏卒“不得有所侵掠”，边守感之，皆望旗稽服。
其王真达面缚出降，度归释其缚，留军屯守，与真达
诣京都。世祖大悦，厚待

太平真君七年《鄯善》国遣子朝献。

按：《魏书太武帝本纪》云云。

《太平真君》九年，以《韩拔》领《鄯善王》赋役其民比之郡
县。

按：《魏书太武帝本纪》：“太平真君九年五月，以交趾公
韩拔”〈传作牧〉为假节征西将军领护西戎校尉鄯善王
镇鄯善赋役其民比之郡县。

### 西魏文帝大统八年鄯善率众内附

按《周书》本纪不载。按《周书鄯善本传》：“鄯善，古楼兰
国也。东去长安五千里。所治城方一里，地多沙卤，少
水草。北即白龙堆路。魏太武时，为沮渠安周所攻，其
王西奔且末。西北有流沙数百里，夏日有热风，为行
旅之患。风之欲至，唯老驼知之，即鸣而聚立，埋其口
鼻于沙中。人每以为候，亦即将毡拥蔽鼻口。其风迅
驶”，斯须过尽。若不防者。必至危毙。《大统》八年。其兄《鄯
米》率众内附。